Medicine at Midnight
Medicine at Midnight – dešimtasis amerikiečių roko grupės „Foo Fighters“ studijinis albumas, išleistas 2021 m. vasario 5 d. Tai – paskutinis grupės albumas, kuriame groja būgnininkas Taylor Hawkins, miręs 2022 m. kovą. Albumas pasižymi kiek kitokiu skambesiu, grupei įmaišant dance-rock ir popmuzikos elementų. Jam pristatyti išleisti penki singlai: „Shame Shame“, „No Son of Mine“, „Waiting on a War“, „Making a Fire“ ir „Love Dies Young“. Albumas susilaukė daugiausia teigiamų kritikų įvertinimų ir buvo komerciškai sėkmingas. Jungtinėje Karalystėje per pirmąją savaitę parduota per 42,5 tūkstančio kopijų ir albumas debiutavo pirmojoje albumų reitingo vietoje, tapdamas penktuoju grupės įrašu, pasiekusiu šią viršūnę. „Medicine at Midnight“ taip pat pasiekė aukštas vietas daugelio šalių reitinguose, tarp jų – ir trečioji vieta JAV bei 46–oji Lietuvoje.